Rockoratórium lesz Händel Messiásából
Messiás.ma címmel rockoratórikus passiót rendez Várkonyi Mátyás, Erkel Ferenc-díjas zeneszerzõ, a Generál együttes vezetõje, és az egykori Rock Színház alapító-igazgatója.
Várkonyi Mátyás Händel remekmûvébõl, a Messiás-ból kiindulva állít színpadra egy modern, magyar nyelvû elõadást. Ez lesz a Messiás.ma, amelyet a reformáció 2017-es 500. évfordulójára állítanak színpadra a Müpában.

Händel mûvét

Várkonyi Mátyás álmodta újra.

Ez azt jelenti, hogy õ dolgozta át, õ hangszerelte újra, õ rendezi majd, õ lesz a karmester is, ráadásul a szöveget is õ fordította magyarra. Az elõkészületekrõl hétfõn tartottak sajtótájékoztatót, ahol a közremûködõ zenészek, énekesek és színészek nagy része is megjelent. 

Dr. Hafenscher Károly, az emberi erõforrások minisztere, valamint a Reformáció Emlékbizottság miniszteri biztosa azzal kezdte a sajtótájékoztatót, hogy

500 éve elkezdõdött valami Európában. A sok megújulási mozgalom kiemelkedõ eseménye volt a reformáció.

Dr. Hafenscher Károly elmondta, hogy az emlékév szervezésében izgalmas kihívás volt megállapítani, hogyan is viszonyul egymáshoz az, ami egykor történt, illetve az, ami azóta lezajlott. És külön feladat volt az is, hogy ezeket megfelelõ szinten össze is tudják kötni egymással. A miniszteri biztos elmondta, hogy szerinte ez sikerült, tehát a kormány által létrehozott Reformáció Emlékbizottság alapgondolataként össze tudták kötni az egykorit és a mait. Tehát

úgy megmutatni a régi értékeket, hogy közben hozzáteszik a mai kincseket is.

Így gazdagítva az 500 éves folyamatot – mondta Dr. Hafenscher Károly.

A rockoratórium megalkotásához pedig Várkonyi Mátyást kérték fel, aki azzal kezdte beszédét, hogy

nagy örömmel fogadta el a felkérést.

Már csak azért is szívesen vállalta el, mert  - ahogy fogalmazott, - crossoveres zenésznek tartja magát, mivel komolyzenével kezdte, utána lett jazz-, végül pedig rockzenész. Így tehát kicsit visszakanyarodhatott a Messiás.ma címû oratóriummal a komolyzenéhez.

Várkonyi Mátyás egy szomorú aktualitással folytatta. Elmondta, hogy nagyon szerette volna, ha Kocsis Zoltán is megnézi ezt az elõadást, hiszen annak idején együtt jártak zeneszerzés szakra a Bartók Béla Konzervatóriumba, Soproni Józsefhez és Sugár Rezsõhöz. Igaz, nem egy évfolyamra. Várkonyi Mátyás azt mondta, bízik abban, hogy valahol azért

mégiscsak megnézi majd, és tetszeni fog neki.

Kocsis Zoltánról még azt is mondta, hogy "õ volt a minden mûfajra nyitott zeneszerzõ kolléga". 

Várkonyi Mátyás elmondta, hogy mikor elkezdett foglalkozni a rockoratóriummal, a legtöbb idõt az vette el, hogy megértse a mû formáját és erejét. Azt mondta Händel mûvérõl, hogy

ez igazából többet tud, mint egy sima zenemû. Van benne valami csoda.

Állítólag nagyon sokat gondolkodott a feldolgozás milyenségén, vagyis azon, hogyan tudna többet adni ez a változat, mint a korábbi amerikai vagy akár német próbálkozások. Várkonyi azt mondta, hogy Händel Messiás-ában kifejezetten érték a barokk, amitõl

nem szabad teljesen elszakadni, mert akkor talajtalanná válik a mû.

Abban tehát biztos volt, hogy elvenni nem szabad belõle. Az alapötlete végül az lett, hogy szcenírozni kell a mûvet, tehát dramaturgiailag is összerakni. Errõl azt mondta, egy picit

a mába helyezve a mû új dimenziót hozhat létre, amelyben jobban eljut az emberekhez a mondanivalója.

A mai közönséghez való közelítésben nagy segítség még a rockoratórium nyelve is, hiszen magyarul szólnak majd a dalok. Várkonyi Mátyás a nyelvrõl, nyelvezetrõl azt mondta,

minél közelebb jutunk a mai nyelvhez, annál jobban megérinti az embereket a tartalom.

A nyelv mellett pedig fontos eleme a közelítésnek a hangszerelés. Olyan hangszerek, hangzások és elektronikus effektek is kerülnek a mûbe, amelyekkel egy valóban izgalmas zenei világ jön létre. Fontos, hogy közben a barokk jegyeit is megtartják: lesz vonós zenekar és kórus is. Persze meghagyják a hagyományos oratórikus felállást is, tehát lesz szoprán (Rácz Rita), alt (Balogh Eszter), tenor (Csengeri Attila) és basszus (Gábor Géza) énekes.

Várkonyi Mátyás elmondta, hogy voltak már részpróbák, ahol dolgoztak már külön a zenekarral vagy akár az énekesekkel, de - ahogy mondta, -

az lesz az izgalmas, amikor egyben hallom az egészet, tehát amikor a próbákon mindenki összejön.

Az oratórium énekesei közül is többen ott voltak a sajtótájékoztatón. Közülük a tenor Csengeri Attila el is énekelt egy részletet a mûbõl. Õt Várkonyi Mátyás billentyûkön, Karácsony János pedig gitáron kísérte a rövid ízelítõ alatt. 

 A sajtótájékoztatóra eljöttek a fontosabb szereplõk is. Várkonyi Mátyás - az oratóriumi felállás szólistái után - elsõként emelte ki Horváth Charlie-t, aki a progresszivitást, a rockosabb vonalat képviseli majd a Messiás.ma-ban. Hasonló szerepet kap stílusban Karácsony János is, aki az LGT gitárosa volt. Karácsonnyal és Charlieval egyébként Várkonyi Mátyás korábban a Generálban is zenélt együtt.

Várkonyi Mátyás több színészt is felkért. Közülük elsõként a Szûz Máriát alakító Malek Andreát említette, aki videón keresztül üzent a sajtótájékoztatón résztvevõknek. Ebben azt mondta,

nagyon fontos, hogy a Messiás.ma témája közel jusson az emberekhez.

A színészek csapatát erõsiti majd Makrai Pál és Csuha Lajos is, akik a Messiás.má-ban apostolok lesznek. Ami azért is érdekes, mert õk a Rock Színház Jézus Krisztus Szupersztár-jában is apostolokat játszottak. Az énekesek és szólisták mellett lesznek táncosok és komoly kórusok is. A színpadi mozgásokat Fodor Zoltán, az Inversedance társulat Harangozó Gyula-díjas mûvészeti vezetõje koreografálja - egyébként a társulat tagjai is szerepet kapnak a mûben. A Messiás.ma hangszeres alapjáért a Liszt Ferenc Kamarazenekar, a kórusokért pedig az Új Liszt Ferenc Kamarakórus felel majd. 

Várkonyi Mátyás a sajtótájékoztató végén azt mondta, "reméljük, a közönséget megnyerjük ezzel a merész vállalkozással, és bízom benne, hogy a Messiás.ma nem csupán olyan nemes alkalmakkor lesz mûsoron, mint a reformáció 500. évfordulója, hanem késõbb is. Tehát egy eljátszható, turnéztatható darab lesz".
Karácsony János Várkonyi Mátyás reformáció oratórium Müpa Horváth Charlie